Tööleping nr ________
Tallinn, 28.04.2004
OÜ Kivine (edaspidi Tööandja), mida esindab põhikirja alusel juhatuse liige Ants Kivi ja Jüri Ots (edaspidi Töötaja) sõlmisid käesoleva töölepingu (edaspidi Leping) alljärgnevas:
1. Lepingu tähtaeg
1.1 Töötaja asub käesoleva Lepingu alusel tööle 01.05.2004.a.
1.2 Leping on sõlmitud määramata ajaks.
1.3 Töötaja suhtes kohaldatakse katseaega kestvusega 4 kuud.
1.4 Pidevat tööstaazi Tööandja juures arvestatakse alates 01.05.2004.a.
2. Töö sisu
2.1 Töötaja asub tööle müügijuhi ametikohale.
2.2 Töö tegemise asukoht on Tööandja kontor ja klientide asukohad Tallinna piires.
2.3 Vajadusel on Tööandjal õigus saata Töötaja tööülesannete täitmiseks töölähetusse. Töölähetuse eest ettenähtud hüvituste maksmisel lähtutakse töölähetustega seonduvat reguleerivast Vabariigi Valitsuse määrusest.
2.4 Tööülesandeid annab ja nende täitmist kontrollib OÜ Kivine juhatuse liige.
2.5 Töötaja peab vastama järgmistele kvalifikatsiooninõuetele:
_______________________________________________________
Märkus: Kvalifikatsiooninõuete sätestamisel võib lähtuda kutsenõukogu poolt kinnitatud kutsestandarditest vastavale ametikohale. Kättesaadavad aadressil www.kutsekoda.ee
2.6 Töötaja tööülesanneteks on: _____________________________________________
Soovitus: Soovitame tööülesanded välja tuua piisava põhjalikkusega, et võimaliku lahkarvamuse korral seoses tööülesannete täitmisega saaks viidata kirjalikult kokkulepitule. Tööülesannete kirjelduse võib töölepingus sätestada ka viitega ametijuhendile või kutsekirjeldusele või tööjuhendile vms, kuid see juhend peab olema töölepingu lisa, st tööandja ei saa seda edaspidi oma ühepoolse otsusega muuta. Näiteks võib töölepingus sätestada: kvalifikatsiooninõuded ja tööülesannete kirjeldus on näidatud ametijuhendis, mis on  töölepingu lisa nr 1. 
2.7 Töötaja on kohustatud:
2.7.1 tegema kokkulepitud tööd ning täitma erikorralduseta ülesandeid, mis tulenevad töö iseloomust või töö üldisest käigust. Loetelu töökohustuste rikkumistest, mida Tööandja loeb esmaseks jämedaks töökohustuste rikkumiseks ning mis annab Tööandjale õiguse lõpetada tööleping ka siis, kui Töötajale ei ole varem määratud kehtivat distsiplinaarkaristust, on sätestatud töösisekorraeeskirjades.
2.7.2 hoidma Lepingu kehtivuse ajal Tööandja mistahes kujul ja andmekandjal ärisaladusi ning välistama nende sattumise kõrvaliste isikute kätte. Ärisaladuse mõiste on sätestatud töösisekorraeeskirjades;
2.7.3 mitte osutama Tööandjale konkurentsi Lepingu kehtivuse ajal. Konkurentsi osutamise ja konkurentide mõisted on sätestatud töösisekorraeeskirjades;
Märkus: Töölepingus võib sätestada leppetrahvi juhuks, kui töötaja rikub ärisaladuse hoidmise ja/või konkurentsi osutamisest hoidumise kohustust.	
2.7.4 suhtlema kaastöötajate, Tööandja esindajate ning kolmandate isikutega (klientide, koostööpartnerite, hankijate ja allhankijatega) viisakalt ja korrektselt ning suhtuma heaperemehelikult tema kätte usaldatud Tööandja ja teiste isikute ning kaastöötajate varasse;
2.7.5 hoiduma Tööandja juures tegevusest/tegevusetusest, mis taksitab teistel töötajatel töökohustuste täitmist;
2.7.6 täitma töötervishoiu, tööohutuse, tuleohutuse, töösisekorraeeskirjade jms nõudeid;
2.7.7 töölepingu lõpetamisel, hiljemalt viimase tööpäeva jooksul, tagastama kõik temale Tööandja poolt kasutusse antud töövahendid, muud materiaalsed väärtused ning Töötaja valduses oleva Tööandja dokumentatsiooni.
3. Tööaeg
3.1 Töötaja asub tööle täieliku tööajaga, arvestuslikult 8 tundi päevas ja 40 tundi nädalas.
3.2 Tööpäev algab kell 8.30 ja lõpeb kell 17.00. Lõunavaheaeg on 30 minutit, ajavahemikus 12.00 kuni 14.00.
4. Töötasu
4.1 Tööandja maksab Töötajale põhipalka 10 000.- krooni kuus. 
4.2  Töötajale rakendatav palgasüsteem: ajapalk.  
4.3 Töötajale makstakse palka 1 kord kuus töötatud kuule järgneva kuu 7. kuupäeval ülekandega Töötaja pangakontole nr ____________  ___________pangas.
5. Puhkus
5.1 Töötaja põhipuhkuse kestus on 28 kalendripäeva.
5.2 Töötaja puhkuse aeg määratakse kindlaks puhkusegraafikus, mille koostamisel lähtutakse Tööandja töökorraldusest ja võimaluse korral arvestatakse Töötaja sooviavaldust.
5.3 Kui Töötaja kuulub puhkuse aega valima õigustatud isikute loetelusse, on ta kohustatud sellest Tööandjat teavitama viivitamatult, kuid mitte hiljem, kui iga kalendriaasta 15. jaanuariks. 
5.4 Vastavalt OÜ-s Kivine kehtivale kollektiivlepingu (sõlmitud 01.01.2004) punktile 6.6. on Töötajal õigus iga-aastasele talvisele lisapuhkusele 5 kalendripäeva ulatuses talveperioodil ajavahemikul 01. detsembrist kuni 01. veebruarini.
6. Tööandja kohustused
6.1 Tööandja kohustub kindlustama Töötaja Lepingus ettenähtud tööga ja maksma töö eest tasu ettenähtud ajal ja suuruses.
6.2 Tööandja kohustub kindlustama Töötaja vajaliku inventari ja tehnikaga, materjalide ja muude vahenditega, mida Töötaja vajab oma tööülesannete edukaks täitmiseks.
6.3 Tööandja võimaldab Töötajale erialast täiendkoolitust vastavalt Tööandja vajadustele.
6.4 Tööandja teavitab Töötajat vabadest töökohtadest, avaldades vastavat informatsiooni teadetetahvlil.
6.5 Tööandja kohustub järgima muid seadustest tulenevaid kohustusi.
7. Muud tingimused
7.1 Käesolevas Lepingus sätestamata küsimustes juhinduvad osapooled seadustest, teistest õigusaktidest ja töösisekorraeeskirjadest. 
7.2 Töötajale laieneb OÜ-s Kivine tööandja ja töötajate vahel 01.01.2004.a. sõlmitud kollektiivleping. Kollektiivlepingu tingimustega on võimalik tutvuda personaliosakonnas.
7.3 Lepingu lõpetamisel lähtuvad pooled, sõltuvalt lõpetamise alusest, 
Eesti Vabariigi töölepingu seaduse paragrahvides 77, 79, 80, 82, 87 ettenähtud etteteatamistähtaegadest. 
7.4 Lahkarvamuste tekkimisel kohustuvad pooled sellest informeerima vastaspoolt ja püüavad probleemi kõigepealt lahendada läbirääkimiste teel. Vaidlused, mida pooled ei suutnud lahendada läbirääkimiste teel, kuuluvad lahendamisele kohtus või töövaidluskomisjonis.
7.5 Käesolev Leping on koostatud kahes võrdset juriidilist jõudu omavas eksemplaris, millest üks jääb Töötajale ja teine Tööandjale.
8. Poolte andmed ja allkirjad
Tööandja:	Töötaja:
reg.kood: _____________________________	isikukood: ___________________________
asukoht: _____________________________	elukoht: ___________________________
telefon: _____________________________	telefon: ___________________________
_______________________	_______________________
Ants Kivi	Jüri Ots
OÜ Kivine juhatuse liige